b'\n_START_ARTICLE_\nElizabeta II. Britanska\n_START_SECTION_\nOtro\xc5\xa1tvo\n_START_PARAGRAPH_\nElizabeta se je rodila 21. aprila 1926 ob 02:40, kot prvi otrok princa Alberta, vojvoda Yor\xc5\xa1kega, in Elizabete, vojvodinje Yor\xc5\xa1ke, med vladavino svojega dedka kralja Jurija V. Rodila se je s carskim rezom v londonski rezidenci svojega dedka, 14. grofa Strathmorskega in Konghornskega. Njen o\xc4\x8de je bil drugi sin kralja Jurija V. in kraljice Marije. Njena mati je bila najmlaj\xc5\xa1a h\xc4\x8di \xc5\xa1kotskega aristokrata Earla Strathmorskega in Konghornskega. Kr\xc5\xa1\xc4\x8dena je bila v sedaj poru\xc5\xa1eni kapeli v Buckinghamski pala\xc4\x8di kot Elizabeth Alexandra Mary. Prvo ime je dobila po materi, drugo po prababici, Aleksandri Danski, in tretjo po babici Mariji. Elizabeta, poznana v dru\xc5\xbeini kot Lilibet, si je bila zelo blizu s svojim dedkom, kraljem Jurijem V. Ko je bila stara tri leta, se je pojavila na naslovnici revije Time in \xc4\x8dlanek je govoril o njenem tretjem rojstnem dnevu._NEWLINE_Edina kralji\xc4\x8dina sestra, princesa Margareta, se je rodila \xc5\xa1tiri leta po njej. Princesi je skupaj izobrazila in vzgojila guvernantka pod nadzorom njene matere v Marion Crawfordu. Z neodobravanjen kraljeve dru\xc5\xbeine je guvernantka kasneje izdala knjigo o svoji izku\xc5\xa1nji s kraljevima vnukinjama in je posebej opisala Elizabetin ob\xc4\x8dutek za odgovornost. Opisala je tudi njeno ljubezen do konjev in psov. Winston Churchill jo je kot majhno deklico imenoval "velika oblast." Kralji\xc4\x8dina sestri\xc4\x8dna Margaret Rhodes je opisala Elizabeto kot \'\'\xc5\xbeivahno toda, lepo vzgojeno deklico\'\'._NEWLINE_Kot h\xc4\x8di sina britanskega monarha je Elizabeta nosila naziv princese in naslov kraljevska visokost. V trenutku svojega rojstva je bila takratna princesa Elizabeta Yor\xc5\xa1ka tretja v vrsti za nasledstvo za stricem Edvardom in svojim o\xc4\x8detom Albertom. Njeno rojstvo je izzvalo javni interes, vendar ni bilo nobenega razloga za domnevo, da bi kdaj podedovala prestol. Njen stric Edvard je bil prestolonaslednik, za katerega se je verovalo, da bo postal kralj in imel potomce, ki bi podedovali prestol. Po smrti Elizabetinega dedka je Edvard postal kralj, ki pa ni imel otrok, in Elizabetini star\xc5\xa1i niso imeli sinov, ki bi ogrozili njen polo\xc5\xbeaj naslednice, kar je pomenilo, da bi Elizabeta vseeno lahko postala kraljica.\n_START_SECTION_\nPrestolonaslednica\n_START_PARAGRAPH_\nV \xc4\x8dasu vladavine njenega dedka, je bila Elizabeta tretja v vrsti na nasledstvo prestola, za njenim stricem Edwardom in o\xc4\x8detom. Ko je njen dedek je umrl leta 1936 in je zavladal njen stric Edward VIII. je prispela na drugo mesto za prestol, za svojim o\xc4\x8detom. Kasneje istega leta se je Edward odpovedal kroni, potem ko najavil zaroko z lo\xc4\x8deno Wallis Simpson in s tem spro\xc5\xbeil ustavno krizo. _NEWLINE_Princesa Elizabeta Yor\xc5\xa1ka je postala prestolonaslednica, ko je njen stric kralj Edvard VIII. leta 1936 abdiciral, in Elizabetin o\xc4\x8de je postal kralj pod imenom Jurij VI. V Walesu je bila terjatev, da je Elizabeta progla\xc5\xa1ena za vali\xc5\xbeansko princeso, kot je to storil Henrik VIII. Angle\xc5\xa1ki s svojo h\xc4\x8derjo, bodo\xc4\x8do kraljico Marijo I., vendar pa je to Elizabetin o\xc4\x8de zavrnil, ker se je zavedal, da je ta naziv rezerviran za \xc5\xbeeno vali\xc5\xbeanskega princa. Poleg tega je \xc5\xa1e obstajala mo\xc5\xbenost, da bi Elizabetina mati rodila sina, ki bi prevzel polo\xc5\xbeaj prestolonaslednika, in bi v tem primeru Elizabeti naziv moral biti vzet. Elizabeta zato ni nikoli prejela tega naziva._NEWLINE_Elizabeta je prejela zasebno pou\xc4\x8devanje o ustavni zgodovini od Henryja Martena, podpredsednika Eton Collegea in se nau\xc4\x8dila Franco\xc5\xa1\xc4\x8dino iz niza maternih govorcev. Podjetje Girl Guides, prvo podjetje v Buckinghamski pala\xc4\x8di, je bilo ustanovljeno posebej, da bi se lahko dru\xc5\xbeila z dekleti v svoje starosti.\n_START_SECTION_\nDruga svetovna vojna\n_START_PARAGRAPH_\nSeptembra 1939 je Velika Britanija vstopila v drugo svetovno vojno. Elizabeta je bila ob za\xc4\x8detku druge svetovne vojne stara trinajst let. Skupaj z mlaj\xc5\xa1o sestro sta bili evakuirani iz Londona. Lord Hailsham je predlagal evakuacijo obeh princes v Kanado, da bi se izognili pogostemu letalskemu bombnemu napadu, vendar je to Elizabetina mati zavrnila, reko\xc4\x8d: "Otroci ne gredo brez mene, jaz ne brez kralja in kralj ne bo nikoli \xc5\xa1el".  Princesi Elizabeta in Margareta sta tako ostali v \xc5\xa1kotskem gradu Balmoral, dokler se nista preselili v hi\xc5\xa1o Sandrigham, v Norfolku. Od februarja do maja 1940 so \xc5\xbeiveli v Royal Lodgu, v Windsorju, do selitve v grad Windsor, kjer so \xc5\xbeiveli ve\xc4\x8dino naslednjih petih let.  V Windsorju sta princesi na bo\xc5\xbei\xc4\x8d pripravili pantomime za pomo\xc4\x8d kraljevega volnenega sklada, ki je kupil prejo, za voja\xc5\xa1ka obla\xc4\x8dila. Leta 1940 je 14 letna Elizabeta opravila svoj prvi radijski nagovor in sicer v oddaji BBC-ja Children\'s Hour, v kateri je nagovorila otroke, ki so jih evakuirali iz drugih mest. Povedala je: "Trudimo se storiti vse, kar je v na\xc5\xa1i mo\xc4\x8di, da bi pomagali na\xc5\xa1im pogumnim mornarjem, vojakom in letalcem, ter trudimo se tudi, da bi nosili svoj dele\xc5\xbe nevarnosti in \xc5\xbealosti vojne. Vemo, vsak od nas, da na koncu bo vse dobro. " Pri trinajstih letih je spoznala svojega bodo\xc4\x8dega mo\xc5\xbea, princa Filipa Gr\xc5\xa1kega in Danskega._NEWLINE_Leta 1945, ko se je pridru\xc5\xbeila vojski, se je nau\xc4\x8dila voziti in sodelovala kot voznica in mehani\xc4\x8darka v pomo\xc5\xbenih teritorialnih enotah. Bila je izu\xc4\x8dena kot  "\xc5\xa1t. 230873 druga nadporo\xc4\x8dnica Elizabeth Windsor" in do danes edina \xc5\xbeenska \xc4\x8dlanica kraljeve dru\xc5\xbeine, ki je opravila voja\xc5\xa1ko usposabljanje. Elizabeta je zdaj edini \xc5\xa1e \xc5\xbeive\xc4\x8di vodja dr\xc5\xbeave, ki je slu\xc5\xbeil v drugi svetovni vojni.\n_START_SECTION_\nPoroka\n_START_PARAGRAPH_\nPrincesa Elizabeta se je 20. novembra 1947 poro\xc4\x8dila z gr\xc5\xa1ko-danskim princem Filipom, ki je tik prej postal britanski dr\xc5\xbeavljan in vojvoda Edinbur\xc5\xa1ki. Princ Filip in kraljica Elizabeta II. sta bratranec in sestri\xc4\x8dna v drugem kolenu, saj je bil Kristjan IX. Danski, Elizabetin prapradedek in Filipov pradedek. Sta tudi bratranec in sestri\xc4\x8dna v tretjem kolenu, saj je kraljica Viktorija njuna praprababica._NEWLINE_Na poroko, ki se je odvila dve leti po koncu druge svetovne vojne, niso bili povabljeni Filipovi nem\xc5\xa1ki sorodniki, z izjemo njegove mati. Poroke se nista \xc5\xbeelela udele\xc5\xbeiti Elizabetina teta Marija Windsor in Elizabetin stric Edvard, vojvoda Windsorski. Tik pred poroko je bil Filip prisiljen spreobrniti se iz pravoslavja v anglikanizem in se odpovedati pravici do nasledstva na gr\xc5\xa1ki prestol in odre\xc4\x8di nazivu princ Gr\xc4\x8dije in Danske. Do takrat je princ Filip vzel ime Philip Mountbatten. Njun zakon je bil kontroverzen; princ Filip se je rodil kot pravoslavec in njegove sestre so bile poro\xc4\x8dene z nacisti. O\xc4\x8ditno sta Elizabetina mati in babica nasprotovala zakonu. Kmalu po poroki sta se princesa Elizabeta in princ Filip preselila na Malto, kjer je princ Filip slu\xc5\xbeil v mornarici. Malta je bila edina dr\xc5\xbeava, poleg Zdru\xc5\xbeenega kraljestva, kjer je kraljica \xc5\xbeivela._NEWLINE_Vojvodinja Edinbur\xc5\xa1ka je 14. novembra 1948 rodila svojega prvega otroka, sina, ki je bil zahvaljujo\xc4\x8d posredovanju kralja Jurija VI. znan kot princ Charles Edinbur\xc5\xa1ki. Kralj Jurij VI. je Elizabetinemu otroku s posebnim kraljevim patentom dovolil uporabo prin\xc4\x8devskega naziva in naslova. Charles in Elizabetina edina h\xc4\x8di Anne (roj. 15. avgusta 1950) ob rojstvu nista bila avtomati\xc4\x8dno upravi\xc4\x8dena do naziva princ in princesa za razliko od otrok sinov monarhov._NEWLINE_\xc4\x8ceprav je kraljeva hi\xc5\xa1a \xc5\xa1e vedno nosila ime Windsor, je bilo dolo\xc4\x8deno, da mo\xc5\xa1ki potomci kraljice Elizabete II. in princa Filipa, ki niso princi ali princese Zdru\xc5\xbeenega kraljestva, nosijo priimek Mountabetten-Windsor.\n_START_SECTION_\nVladavina\n_START_PARAGRAPH_\nPrincesa Elizabeta, vojvodinja Edinbur\xc5\xa1ka, je za\xc4\x8dela prevzemati o\xc4\x8detove dol\xc5\xbenosti po tem, ko se je njegovo zdravje za\xc4\x8delo slab\xc5\xa1ati. Z mo\xc5\xbeem je bila v Keniji, ko je bila obve\xc5\xa1\xc4\x8dena o o\xc4\x8detovi smrti in svojemu prihodu na prestol. Za vladarsko ime si je izbrala ime Elizabeta II. Takoj po tem, ko je pri\xc5\xa1la novica o smrti kralja in o razglasitvi nove kraljice, se je Elizabeta z mo\xc5\xbeem vrnila v London. Elizabeta II. je bila razgla\xc5\xa1ena za kraljico prvo v Kanadi, na isti dan, ko je postala kraljica, in v Zdru\xc5\xbeenem kraljestvu je javni razglas potekel naslednji dan.\n_START_SECTION_\nKronanje in zgodnje vladanje\n_START_PARAGRAPH_\nVse do smrti Elizabetine babica Marije je Zdru\xc5\xbeeno kraljestvo in druge dr\xc5\xbeave Commonwealtha imelo tri kraljice: Elizabeto II. kot monarhinjo in njeno mamo in babico kot vdovi nekdanjih monarhov. Zadnja \xc5\xbeelja kraljice Marije je bila, da se zaradi njene smrti ne odlo\xc5\xbei kronanje njene vnukinje. Elizabeta II. je bila 2. junija 1953 kronana v Westminstrski opatiji. Celoten obred, razen maziljenja in evharistije, je preko televizije gledalo 20 milijonov Britancev in pribli\xc5\xbeno 100 milijonov Ameri\xc4\x8danov._NEWLINE_\xc5\xbde na za\xc4\x8detku svojega vladanja so se na \xc5\xa0kotskem pojavila nesoglasja v zvezi z vpra\xc5\xa1anjem njenega kraljevega imena. Bila je prva Elizabeta, \xc4\x8digar kraljestvo je vklju\xc4\x8devalo \xc5\xa1kotsko ozemlje, zato so \xc5\xbeeleli, da je bila pozvana kot Elizabeta I. Takrat je bilo hitro odlo\xc4\x8deno, da bodo ona in prihodnji britanski monarhi uporabili naslednjo najvi\xc5\xa1jo zaporedno \xc5\xa1tevilko, ki so jih vladarji kateremu koli kraljestvu na obmo\xc4\x8dju dana\xc5\xa1njega Zdru\xc5\xbeenem kraljestvu imeli._NEWLINE_Po svojem kronanju se je s svojo dru\xc5\xbeino preselila v Buckinghamsko pala\xc4\x8do v osrednjem Londonu, kjer je kraljevi par dobil \xc5\xa1e dva sinova, princa Andrewa in princa Edwarda. Ko je Elizabeta leta 1960 rodila princa Andrewa, je postala prvi britanski monarh, \xc4\x8digar otrok se je rodil v \xc4\x8dasu vladavine, vse odkar je kraljica Viktorija leta 1857 rodila najmlaj\xc5\xa1ega otroka, princeso Beatriko.\n_START_SECTION_\nSkupnost narodov\n_START_PARAGRAPH_\nElizabetina vladavina je bila v prvih desetletjih v znamenju postopnega ukinjanja britanskega imperija, iz katerega je nastala Skupnost narodov. Trendi osiroma\xc5\xa1enja dr\xc5\xbeave so se na dolo\xc4\x8den na\xc4\x8din obrnili v pisarni Margarete Thatcher in Tonyja Blaira._NEWLINE_Kmalu po svojem kronanju sta kraljica in vojvoda Edinbur\xc5\xa1ki od\xc5\xa1la na \xc5\xa1estmese\xc4\x8dno potovanje okoli sveta, ki je trajala od leta 1953 do leta 1954, in tako je postala prvi vladar, ki je obkro\xc5\xbeil svet. Na tem potovanju je postala tudi prvi vladar Avstralije, Nove Zelandije in Fid\xc5\xbeija. Oktobra 1957 sta obiskala Zdru\xc5\xbeene dr\xc5\xbeave Amerike, nato Kanado, kjer je postala prvi kanadski monarh, ki je odprl sejo parlamenta te dr\xc5\xbeave. Z obiskom velikega \xc5\xa1tevila evropskih in neevropskih dr\xc5\xbeav je bila kraljica najbolj prepotovani vodja dr\xc5\xbeave v zgodovini. Na splo\xc5\xa1no je kraljica obiskala Kanado 23-krat, Avstralijo petnajstkrat, Novo Zelandijo desetkrat in Jamajko \xc5\xa1estkrat. Leta 1986 je postala prvi britanski monarh, ki je kadarkoli v zgodovini obiskal Kitajsko._NEWLINE_Po odstopu predsednika vlade Anthonyja Edna leta 1956 je morala kraljica sama izbrati osebo, ki bi oblikovala novo vlado, potem ko njegova stranka ni imela mehanizma za re\xc5\xa1evanje tak\xc5\xa1nih primerov. Izbrala je Harolda Macmillana, ki je odstopil \xc5\xa1est let kasneje in priporo\xc4\x8dil grofa Homeskega za svojega naslednika. Kraljica je sprejela njegovo pomo\xc4\x8d in izbrala grofa Homeskega za predsednika vlade, \xc4\x8deprav je tak\xc5\xa1na odlo\xc4\x8ditev prinesla prve kritike. Kasneje je bila spet kritizirana za izbiro predsednika vlade po nasvetu majhne skupine ministrov. Kmalu po tem si je konservativna stranka omislila na\xc4\x8din, da njeni \xc4\x8dlani sami izberejo predsednika vlade v primeru odstopa njihovega \xc4\x8dlana.\n_START_SECTION_\nStarost\n_START_PARAGRAPH_\nDne 21. decembra 2007 je kraljica Elizabeta II. postala najstarej\xc5\xa1a britanska monarhinja in prevzela to pozicijo od svoje praprababice kraljice Viktorije. Na svoj 81. rojstni dan, 21. aprila 2007, je kraljica Elizabeta II. dala javnosti vedeti, da zaradi starosti ne namerava abdicirati. Kraljica Elizabeta II. je 9. septembra 2015 postala britanski monarh z najdalj\xc5\xa1o dobo vladanja v britanski zgodovini.\n_START_SECTION_\nRezidenca\n_START_PARAGRAPH_\n\xc4\x8ceprav je Buckinghamska pala\xc4\x8da kralji\xc4\x8dina uradna rezidenca, ji Elizabeta tako kot njeni predhodniki ne daje prednosti in smatra za svoje dome ve\xc4\x8d gradov v Zdru\xc5\xbeenem kraljestvu in rezidenco v Kanadi._NEWLINE_Kraljica pre\xc5\xbeivlja veliko no\xc4\x8d in konec tedna v gradu Windsor, ki je delno odprt za javnost. Z dru\xc5\xbeino pre\xc5\xbeivlja Bo\xc5\xbei\xc4\x8d na Sandringhamu in poletje v gradu Balmoral in pala\xc4\x8di Holyrood na \xc5\xa0kotskem. Obletnico smrti svojega o\xc4\x8deta oziroma obletnico svojega prihoda na prestol praznuje na Sandringhamu.'